 Sheekh Aadan Xaaji Maxamuud waxa kale oo uu ka hadlay ahmiyadda ay leedahay in Somaliland laga fuliyo ku dhaqanka Shareecada Islaamka Haddaynu Shareecada fulino Cid ka saraynaysa Cid kale ma jirayso, markaa Xukuumadda iyo Madaxweynaha Maanta jooga waxaan leeyahay Shareecada oo la fuliyo innagaa ku bedbaadayna... ayuu yidhi, waxaanu intaa sii raaciyey oo uu khudbaddiisa kaga hadlay dedaalkii Culimadii hore geliyeen inay Dadka Diinta baraan, isagoo barbar-dhigay Culimada Maanta Anigan idinla hadlayaa Quraanka Bilaash baan ku soo bartay, Culimo dedaalaysa oo khayr badan ayaa Diinta na soo bartay oo aan shilin naga qaadan. 